Duunkerke

Duunkerke (Frans: Dunkerque, Nederlands: Duinkerke(n), Iengels: Dunkirk, Duuts: Dünkirchen) is 'n industriêle haevenstad in Noôrd-Frankriek aen de zuudelieke Noôrdzeêkuste, in de voormaelihe provincie Frans-Vlaonderen, zo'n twinteg kilometer vanaof de Belhische hrens bie De Panne. De stad is de oôdplekke van 't gelieknaemihe arroundissement dat onheveêr overeênkom mie de Franse Westoek. Bestuurliek is de plaets 'n onderprefectuur van 't Departement Nord en 'n hemeênte in de rehio Hauts-de-France. De stad zelf heit om in naebie de nehentegduuzend Duunkerkenaers. Saeme mie sestien naeburihe hemeênten vurmt 't de stadshemeênschap van Duunkerke en deermee komt de plaets uut op ruum twiehonderdduuzend mensen. Duunkerke is 'n plêkke van nationaol belang vanwehe z'n zeêhaeven korte bie 't Iengels Kanaol die op 't twie nae hroôtste zeêhaevenhebied van 't land is, nae die van Marseille en Le Havre. De stad is in de streke bekènd deu z'n jaerliekse carnaval. Noôten Lienks nae buten Hemeênte Bureau voo toerisme Stadshemeênschap Zeêhaevenhebied